Linorez
Linorez je jedna od vrsta grafičkih tehnika visoke štampe kod koje se crtež urezuje u ploču linoleuma, a zatim štampa na papir. 

Ta grafička tehnika je slična drvorezu, ali kako je linoleum puno mekši i lakši za urezivanje, njime se mogu postići puno veći efekti.

Karakteristike i historija

Zbog jednostavnog i brzog postupka linorez je pogodan za plakate, ilustracije i dekorativnu grafiku. Najčešće se izvodi u jakim kontrastima svijetlih i tamnih površina, najčešće u jednoj ali i u više boja, ali bez rastera.

Iako je linoleum izmišljen još 1860-ih prvi su ga počeli koristiti za linorez umjetnici iz njemačke grupe Die Brücke početkom 20. vijeka.

Ispočetka su ga brojni umjetnici prezirali jer nije zahtjevao nikakve tehničke vještine. Umjetnici iz grupe Taller de Gráfica Popular (Narodna grafička radionica), osnovane u Mexico Cityju 1937. napravili su čitave serije vrlo efektnih plakata u linorezu.

Nakon što su Pablo Picasso i Henri Matisse počeli koristiti linorez 1950-ih i brojni drugi umjetnici okušali su se u toj grafičkoj tehnici.

Izvori

Vanjske veze

 Linocut

Grafičke tehnike i tehnologije
Štamparstvo